|  |
| --- |
| **Forebyggelse af brand****Ordensregler**  |

*[Vejledningsteksten er skrevet med rød + firkantede parenteser og fjernes når instruksen er færdig. Al rød tekst er eksempler på punkter til forebyggelse af brand og skal tilpasses/suppleres ift. de aktuelle forhold]*

|  |
| --- |
| * Porte, adgangsveje og redningsarealer, som er nødvendige for redningsberedskabets rednings- og slukningsarbejde, skal altid være passable. Kortvarig standsning på brandveje kan accepteres, såfremt chaufføren er i umiddelbar nærhed af køretøjet. Beplantning skal holdes nede, så det ikke reducerer brugen af brandvejene og adgangsvejene.
* Flugtveje, flugtvejspassager og friarealer skal være frie og ryddelige i hele deres bredde.
* Der skal være fri adgang til slangevinder og håndslukningsudstyr.
* Redningsåbninger skal kunne åbnes indefra uden brug af nøgle eller særligt værktøj. Der skal være fri og uhindret adgang til redningsåbningerne for personer i rummene.
* Døres, portes og lemmes selvlukkefunktion skal være funktionsdygtig. Døre, porte og lemme skal lukke tætsluttende til fals. Der skal føres jævnlig kontrol med, at disse er funktionsdygtige. Selvlukkemekanismen må ikke sættes ud af funktion, og dørene må ikke fastholdes i åben stilling ved hjælp af kroge, hasper, kiler el.lign.
* Teknikrum (ventilationsrum, el-tavlerum m.v.) må ikke anvendes til henstilling af inventar, varer og lignende.
* Produktionsafsnittet skal holdes rent og ryddeligt.
* Der skal i produktionsafsnittet rengøres for støv i sådan et omfang, at risikoen, for at en støveksplosion sker, begrænses.
* Parkering af motorkøretøjer, herunder trucks, uden for driftstiden samt opladning af motorkøretøjer må kun ske på steder, der er udlagt til dette formål.
* Branddøre og brandporte, mellem brandmæssige enheder med stor brandbelastning (større end 1.600 MJ/m²) og udført med ABDL-anlæg, skal lukkes ved arbejdstids ophør og markeres med skiltet med teksten ”BRANDDØR lukkes ved arbejdstids ophør og ved brand”.
 |